Herald of Free Enterprise

De Herald of Free Enterprise wos nen Britsen overzetbôot (ne ferry) van P&O Ferries vo otto's die voardige tussn Dover in Iengeland en Zêebrugge. 

Da schip is surtout gekend vo 't feit dat ie ip 6 moarte 1987 gezoenkn es by 't verloatn van den oavn van Zêebrugge.  Der was woater binn gekomn ip 't ottodek langst een boegdeure die oopn was bluuvn stoan. Den bôot is in 90 seconden in zyn hêle schuns kommn te liggn. 193 man èt de rampe nie overleefd, woavan dat de mêeste Brittn woarn die deur ounderkoelinge gestorvn zyn.

In 1994 gebeurde der 'n twuk gelykigs met de Estonia die tussen Estland en Zweden voarde.

Categorie:Eigntydsn tyd